หนุ่มลูก 3 รับแบงก์พันคืน แม่ค้าใจดีเก็บรอนาน 36 วัน พร้อมบอกเลขเด็ด 
พบแล้วคนที่ตามหา เจ้าของเงิน ที่แม่ค้า กะเพราซาวบาท ขอนแก่น เก็บแบงก์พันทำหล่นไว้ 36 วัน โพสต์ตามหาเจ้าของ เป็นหนุ่มลูก 3 ทำงานได้เงินเดือน 9 พันบาท คนคืนดีใจมาก บอกจะนำเลขท้ายแบงก์ไปเสี่ยงโชค เพราะฝันว่าตำรวจมาจับ ซึ่งโบราณบอก เป็นฝันดีเวลา 12.10 น. วันที่ 8 พฤษภาคม 2563 ผู้สื่อข่าวเดินทางไปยังร้าน BIG บึ้ม กะเพราซาวบาท เลขที่ 18/8 ซ.สมิตโยธิน บริเวณทางพาดรถไฟชุมชนเก่าจาน 1 ถ.ทหาร ต.หมากแข้ง เขตเทศบาลนครอุดรธานี เพื่อพบกับ นางรวีกานต์ เลิศนาวีพร หรือเจ๊นุช อายุ 40 ปี เจ้าของร้าน หลังได้รับแจ้งว่าพบตัวหนุ่มเจ้าของธนบัตรฉบับละ 1000 บาท ที่ทำหล่นไว้บนถังน้ำแข็ง ขณะกำลังสั่งข้าวกล่อง และจะเดินทางมารับเงินคืนในช่วงเที่ยงวัน หลังเจ้าของร้านได้โพสต์ภาพกล้องวงจรปิดลงเพจสาธารณะต่างๆใน จ.อุดรธานี ตามหา เพื่อคืนเงินให้ หลังจากทำเงินหล่นไว้ตั้งแต่วันที่ 2 มีนาคม ที่ผ่านมาเจ๊นุช เจ้าของร้านกะเพราซาวบาท กล่าวว่า กลัวว่าเจ้าของเงินจะได้รับความเดือดร้อน ถึงแม้จะเป็นเงินจำนวนไม่มาก แต่ก็สามารถใช้จับจ่ายซื้ออะไรได้หลายอย่าง ยิ่งในช่วงเชื้อไวรัสโควิด-19 กำลังระบาด เงินทองหายากต่อมาเวลา 12.20 น. นายชนะศักดิ์ ผดุงวัฒน์ หรือดุ๊ก อายุ 27 ปี ชาว ต.หนองบัว อ.เมืองอุดรธานี พนักงานร้านขายรถจักรยานยนต์แห่งหนึ่งในเขตเทศบาลนครอุดรธานี เจ้าของแบงก์พันบาทได้ขี่รถจักรยานยนต์มารับเงินคืนที่หน้าร้าน พร้อมกับสั่งข้าวกล่องไปกินมื้อเที่ยงกับเพื่อนร่วมงาน จำนวน 3 กล่อง ราคา 60 บาท แต่เจ้าของร้านใจดีให้กินฟรี เพราะดีใจที่ได้คืนเงินให้กับเจ้าของที่แท้จริง และเป็นคนที่อยู่ในภาพกล้องวงจรปิดของร้านที่บันทึกเอาไว้ หลังเจ้าของร้านพยายามติดตาม ประกาศหาตามสื่อโซเชียล และสื่อทุกแขนง จนสามารถติดต่อเจ้าตัวให้มารับเงินคืนที่ร้านนางรวีกานต์ เลิศนาวีพร หรือเจ๊นุช แม่ค้าร้านกะเพราซาวบาทน้ำใจงาม เปิดเผยว่า รู้สึกโล่งใจ ดีใจ และภูมิใจที่ได้ทำความดีกับคนอุดรธานีด้วยกัน เพราะคนอุดรเราจะไม่ทิ้งกัน หลังเก็บเงินไว้นานถึง 36 วัน และจะนำหมายเลขท้าย 3 ตัวของธนบัตร คือหมายเลข 879 ไปเสี่ยงโชคซื้อลอตเตอรี่ที่จะออกครั้งแรกในช่วงโควิด ในวันที่ 16 พ.ค.นี้ เผื่อจะมีโชคลาภรางวัลใหญ่ หากถูกรางวัลใหญ่จะได้แบ่งเงินให้หนุ่มเจ้าของเงินไว้ใช้ด้วย เนื่องจากช่วงเวลาที่เก็บเงินไว้กับตัว ฝันดีมาก ในความฝันได้กินอาหารอร่อยๆ หลายอย่าง และฝันว่าถูกตำรวจจับ ซึ่งหนังสือตำราฝันบอกไว้ว่าหากฝันว่าถูกตำรวจจับจะมีโชคลาภตามมา จึงได้ซื้อลอตเตอรี่หมายเลขลงท้าย 879 เก็บไว้แล้วด้วย 1 ใบเหตุการณ์ลูกค้าทำเงินหล่นที่ร้านครั้งนี้ไม่ใช่ครั้งแรก โดยก่อนหน้านี้เมื่อช่วงต้นเดือนกุมภาพันธ์ที่ผ่านมา มีลูกค้าประจำทำแบงก์พันหล่นไว้ที่ร้านเหมือนกัน จุดเดียวกัน และวันถัดมาคนที่ทำหล่นก็มาซื้อข้าวกล่องที่ร้าน จึงคืนเงินให้โดยไม่ได้คิดอะไร เพราะคติประจำใจของเราคือ เป็นคนดีมีศีลธรรม และไม่เอาของคนอื่นมาเป็นของตนเอง แล้วจะทำให้เราอยู่ในสังคมอย่างมีความสุข โดยไม่เบียดเบียนใครให้มีความทุกข์ และต้องขอขอบคุณสื่อมวลชนที่มาทำข่าวทุกสำนัก จนทำให้เจ้าของเงินรับรู้มารับเงินกลับคืนไปใช้จ่ายในชีวิตประจำวันขณะที่ นายชนะศักดิ์ ผดุงวัฒน์ เจ้าของเงิน เปิดเผยว่า ตนมีลูก 3 คน ภรรยา 1 คน รวมกับตนเองเป็น 5 คน ทำงานได้เงินเดือน 9 พันบาท ซึ่งวันนั้นตนมาซื้อข้าวกล่องที่ร้านไปกินกับเพื่อนร่วมงาน 4 กล่อง และทำเงินหล่นไว้ที่ร้าน มารู้ตัวอีกทีขณะไปจ่ายค่าไฟฟ้าจำนวน 800 บาท แต่ไม่มีเงิน เพราะเงินหายทั้งที่เก็บพับไว้อย่างดี จึงขอยืมแม่ไปจ่ายค่าไฟฟ้าก่อน และใช้คืนแม่แล้วโดยไม่คิดว่าจะได้เงินคืน กระทั่งเมื่อวานนี้เพื่อนร่วมงานบอกว่า เห็นภาพตนในข่าวและในเพจที่เจ้าของร้านโพสต์ตามหาเจ้าของเงิน จึงติดต่อมาที่ร้านขอมารับเงินคืนช่วงเที่ยงวันนี้รู้สึกดีใจมากที่มีคนดีๆ เช่นนี้อยู่ในสังคมเมืองอุดรธานี เพราะหาคนอย่างนี้ได้ยากมาก ก็ขอให้เจ้าของร้านค้าขายดี ร่ำรวยมากๆ ขึ้นไปในอนาคต และหลังจากนี้จะฝากท้องมื้อเที่ยงไว้กับร้านข้าวกล่องแห่งนี้ เพราะขายถูกแต่ปริมาณคับกล่อง และที่สำคัญราคาไม่แพง ไม่เอาเปรียบลูกค้า ถึงจะได้กำไรไม่มากก็ตาม.
พบแล้วคนที่ตามหา เจ้าของเงิน ที่แม่ค้า กะเพราซาวบาท ขอนแก่น เก็บแบงก์พันทำหล่นไว้ 36 วัน โพสต์ตามหาเจ้าของ เป็นหนุ่มลูก 3 ทำงานได้เงินเดือน 9 พันบาท คนคืนดีใจมาก บอกจะนำเลขท้ายแบงก์
เลขเด็ดไทยรัฐ 16-5-63,หวย,คืนเงิน1พัน,โพสต์หาเจ้าของเงิน